Diari Oficial de la Generalitat Valenciana


Sumari del DOGV 8730, del 31-01-2020 (2020/815)

RESOLUCIÓ de 24 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, de manera anticipada per a l'any 2020, les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/815


Data del document
:   24-01-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 24 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, de manera anticipada per a l'any 2020, les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana. [2020/815]  
  
El Reglament (UE) núm. 1303/2013, del Parlament Europeu i del Consell, de 17 de desembre de 2013, estableix les disposicions comunes per als fons estructurals i d'inversió europeus, entre els quals es troba el Fons Europeu Marítim i de la Pesca (d'ara endavant, FEMP) i fixa les bases del desenvolupament local participatiu configurant els grups d'acció local pesquers (d'ara endavant, GALP) com els instruments bàsics a través dels quals s'implementa aquest desenvolupament, mitjançant l'elaboració i posada en pràctica de les estratègies de desenvolupament local participatiu (d'ara endavant, EDLP).  
El Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca, incorpora el desenvolupament local com un dels principals instruments per a la consecució de la quarta prioritat de la UE, que suposarà augmentar l'ocupació i la cohesió territorial a través de la promoció del creixement econòmic, la inclusió social, la creació d'ocupació i el suport a l'ocupabilitat, i la mobilitat en el treball en les comunitats de pesca i l'aqüicultura, inclosa la diversificació de les activitats en el marc del respecte de la pesca i altres sectors de l'economia marítima.  
  
La Comunitat Valenciana té atribuïdes competències en ordenació del sector pesquer i de l'aqüicultura, i és la Conselleria d'Agricultura, Desenvolupament Rural, Emergència Climàtica i Transició Ecològica la competent per a la tramitació de les ajudes comunitàries en aquesta matèria.  
L'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
L'Ordre 10/2019, de 27 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 20/2017, de 21 de juliol (DOGV 8583, 03.07.2019).  
El conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, i els grups d'acció local de pesca per a l'aplicació de l'EDLP en el marc del FEMP 2014-2020, estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural en l'aplicació, gestió i control de les ajudes que es tramiten per al desenvolupament de les EDLP.  
El projecte de llei de pressupostos de la Generalitat per a 2020 inclou el programa pressupostari 714.10, Ordenació i millora de la producció pesquera, a través de les línies següents: S8187000, «Ajudes despeses funcionament GALP i projectes de despeses desenvolupades dins de l'EDLP», capítol IV i S7747000, «Ajudes inversions GALP», capítol VII, amb una dotació màxima d'1.133.000,00 - corresponents al capítol IV i 1.800.000,00 - corresponents al capítol VII.  
  
Els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, i l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, estableixen que podran tramitar-se anticipadament, dins dels límits percentuals establits en l'article 40, els expedients de despesa per subvencions a càrrec dels capítols IV i VII, sempre que aquests estiguen recollits en els annexos de transferències inclosos en el projecte de la llei de pressupostos per al següent exercici.  
Així mateix, d'acord amb el que s'estableix en aquests articles de la Llei 1/2015, de la Generalitat, d'hisenda pública, del sector públic instrumental i de subvencions, la despesa que s'impute a cadascun dels exercicis posteriors no podrà excedir de la quantitat que resulte d'aplicar al crèdit inicial a què corresponga l'operació, en l'exercici immediat següent, el 70 %; en el segon exercici, el 60 %, i en el tercer i quart exercicis, el 50 %.  
En el cas de cadascuna de les línies del programa pressupostari 714.10, Ordenació i millora de la producció pesquera, els imports màxims globals que s'assenyalen són el resultat de la diferència entre el saldo disponible, una vegada aplicada la dotació màxima corresponent a la convocatòria anticipada, segons els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, i els compromisos ja adquirits per a cada anualitat en les convocatòries anteriors. Així, els imports màxims que es convocaran en cadascuna de les línies són:  
420.000,00 - corresponents a la línia S81887 capítol IV  
502.308,67 - corresponents a la línia S7747, capítol VII  
Aquestes quantitats són susceptibles d'ampliació fins al % màxim pressupostat i disponible en l'exercici 2020 en la corresponent línia pressupostària. Els imports abans esmentats es podran incrementar sense necessitat d'una nova convocatòria en els casos i amb les condicions establides en l'art. 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019) així com en l'article 58, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
De conformitat amb el que es preveu en l'article 56 del Reglament de la Llei general de subvencions, aprovat pel Reial decret 887/2006, de 21 de juliol, en la tramitació anticipada de concessió de subvencions podrà arribar-se al moment procedimental immediatament anterior al de la resolució de concessió, i haurà de constar en tots els tràmits del procediment de què tinga coneixement la ciutadania que la convocatòria es realitza per una quantia total màxima estimada i que la concessió estarà condicionada a l'existència, en els pressupostos de l'exercici econòmic següent, de crèdit adequat i suficient. Estableix, així mateix, l'esmentada Ordre de 26 de setembre de 1994 que tots els actes dictats en els expedients de despesa anticipada regulats per aquesta s'entendran condicionats al fet que, en dictar resolució definitiva de la concessió de la subvenció, subsistisquen les mateixes circumstàncies, de fet i de dret, existents en el moment en què es van produir aquells actes.  
  
Així mateix, en l'article 56 del reglament esmentat, es preveu la facultat, reservada a l'òrgan gestor, d'aplicar a la convocatòria tramitada anticipadament i sense necessitat d'una nova convocatòria, la quantitat que aprovada en la Llei de pressupostos resulte superior a l'estimada que s'haja fet figurar en la convocatòria anticipada.  
La present convocatòria queda sotmesa, en allò que siga procedent, a la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 40, 41, 159.3, 165, 166 i 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Per tot això i en virtut de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i vista la proposta de la Direcció General d'Agricultura, Ramaderia i Pesca, òrgan directiu que té atribuïdes, entre altres, les funcions relatives a l'execució de la política pesquera comuna, així com la gestió del Fons Europeu Marítim i de Pesca, i fent ús de les competències conferides, resolc:  
  
Primer. Objecte i àmbit  
1. Convocar de manera anticipada per a l'exercici 2020 les ajudes destinades a projectes d'inversió desenvolupats en les EDLP aprovades per la Conselleria d'Agricultura, Medi Ambient, Canvi Climàtic i Desenvolupament Rural, regulades per l'Ordre 20/2017, de 21 de juliol, de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana per a la prioritat 4 (DOGV 8099, 04.08.2017).  
2. Convocar de manera anticipada per a l'exercici 2020 les ajudes destinades als costos de funcionament i animació dels GALP i a projectes de despeses desenvolupades dins de les EDLP, regulades per l'Ordre 20/2017, de 21 de juliol, de 2017, per les modificacions introduïdes en l'Ordre 10/2019, de 27 de juny, i pel Conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, i els grups d'acció local de pesca, per a l'aplicació de l'EDLP en el marc del FEMP 2014-2020, que estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural en l'aplicació, la gestió i el control de les ajudes que es tramiten per al desenvolupament de les EDLP.  
  
  
Objectiu Mesura  
R(UE) 508/2014 Descripció  
4.1 4.1.2 (art. 62 1d i art. 63) Augmentar l'ocupació i la cohesió territorial  
  
  
Segon. Beneficiaris  
Podran ser beneficiaris les persones físiques o jurídiques, de caràcter públic o privat, i agrupacions constituïdes com a GALP, que desenvolupen projectes integrats en l'EDLP i que contribuïsquen a aconseguir un o diversos dels objectius previstos en l'article 5.1 de la present ordre, en l'àmbit territorial del GALP, a la Comunitat Valenciana.  
Els GALP podran ser beneficiaris i portar a la pràctica projectes de conformitat amb l'EDLP, d'acord amb l'apartat 4 de l'article 34 del capítol II del Reglament 1303/2013.  
Els GALP podran ser beneficiaris d'ajudes destinades a les despeses de funcionament i animació, per a la posada en pràctica de la seua estratègia.  
  
Tercer. Finançament de les ajudes  
Les ajudes regulades en la present convocatòria seran finançades pel Fons Europeu Marítim i de la Pesca (FEMP) i la Generalitat Valenciana en els percentatges i amb les intensitats d'ajuda que es determinen en el Reglament (UE) 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca.  
  
Les subvencions regulades en les disposicions de la Conselleria d'Agricultura, Desenvolupament Rural, Emergència Climàtica i Transició Ecològica, esmentades en aquest apartat i gestionades per la Direcció General d'Agricultura, Ramaderia i Pesca, es concediran, en l'exercici 2020, a càrrec de les línies de subvenció i pels imports globals màxims que s'assenyalen, d'acord amb el projecte de llei de pressupostos de la Generalitat per a l'exercici 2020, a càrrec del programa pressupostari 714.10, Ordenació i millora de la producció pesquera, que inclou les línies següents:  
  
Programa 714.10, Ordenació i millora de la producció pesquera, capítol 4  
Línia S8187000  
Denominació línia: «Ajuda despeses de funcionament GALP i projectes de despeses desenvolupades dins de les EDLP»  
  
Mesura R(UE) 508/2014 Descripció  
4.1.2 (art. 62 1b,d) Aplicació d'estratègies de desenvolupament local participatiu. Costos de funcionament i animació dels GALP  
  
  
Per a l'anualitat 2020, l'import global màxim és 420.000,00 ?, que es distribueix en 128.397,40 - per a projectes de despeses desenvolupades dins de l'EDLP i 291.602,60 - per a despeses de funcionament i animació.  
A cadascuna de les EDLP s'assigna per a aquesta anualitat:  
  
GRUP PROJECTES DE DESPESA DESENVOLUPATS DINS DE LES EDLP - CAPÍTOL IV  
GALP LA SAFOR 31.714,16 -  
GALP LA MARINA 29.852,40 -  
GALP LA PLANA 30.751,18 -  
GALP BADIA DE SANTA POLA 36.079,67 -  
TOTAL 128.397,40 -  
  
  
GRUP DESPESES FUNCIONAMENT I ANIMACIÓ GALP- CAPÍTOL IV  
GALP LA SAFOR 38.946,10 -  
GALP LA MARINA 36.659,79 -  
GALP LA PLANA 37.763,53 -  
GALP BADIA DE SANTA POLA 178.233,18 -  
TOTAL 291.602,60 -  
  
  
Programa 714.10, Ordenació i millora de la producció pesquera, capítol 7  
Línia S7747000  
Denominació línia: «Ajudes inversions GALP»  
  
Mesura  
R(UE) 508/2014 Descripció  
4.1.2(art. 63) Aplicació d'estratègies de desenvolupament local participatiu. (Projectes)  
  
  
Ajudes a projectes de despeses desenvolupades dins de les EDLP: 502.308,67 -  
Ajudes a inversions GALP:  
Anualitat 0964 877.381,67 -  
Anualitat 1181 888.803,00 -  
Anualitat 2436 735.549,00 -  
Total convocatòria: 1.915.124,67 -  
  
A cadascuna de les EDLP s'assigna per a aquestes anualitats:  
  
GRUP Assignació anualitat 2020 (?) Assignació anualitat 2021(?) Assignació anualitat 2022 (?) Total  
GALP LA SAFOR 124.070,24 - 175.749,39 - 173.216,16 - 473.035,79 -  
GALP LA MARINA 116.786,77 - 165.432,12 - 163.047,60 - 445.266,49 -  
GALP LA PLANA 120.302,93 - 170.412,87 - 167.956,56 - 458.672,36 -  
GALP BADIA DE SANTA POLA 141.148,74 - 199.941,62 - 197.059,68 - 538.150,03 -  
TOTAL 502.308,67 - 711.536,00 - 701.280,00 - 1.915.124,67 -  
  
  
Bases reguladores:  
Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
Ordre 10/2019, de 27 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu aprovades als grups d'acció local pesquera a la Comunitat Valenciana (DOGV 8583, 03.07.2019).  
Si hi haguera excedent pressupostari sobrant d'una o diverses EDLP, es podrà distribuir entre la resta d'ells de manera proporcional a l'import de projectes presentats que van quedar sense ajuda per haver consumit aqueix grup l'assignació en aqueixa convocatòria.  
L'import anual objecte de redistribució entre les altres estratègies s'imputarà als pressupostos assignats a cada estratègia per a la totalitat de la programació 2014-2020.  
Aquestes quantitats, que representen els percentatges màxims establits en la Llei 1/2015, de la dotació màxima establida en cadascun dels capítols del programa pressupostari, una vegada retret els compromisos adquirits en convocatòries anteriors, són susceptibles d'ampliació fins al % màxim pressupostat i disponible en l'exercici 2020 en la corresponent línia pressupostària.  
Els imports abans esmentats es podran incrementar sense necessitat d'una nova convocatòria en els casos i amb les condicions establides en l'art. 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019) així com en l'article 58, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
Quart. Termini de presentació i models de sol·licitud  
1. El termini de presentació de sol·licituds per a les ajudes de la present convocatòria serà d'un mes des de l'endemà de la publicació de l'extracte de la convocatòria en el Diari Oficial de la Generalitat Valenciana.  
Els formularis corresponents a aquesta convocatòria estaran disponibles en l'URL http://www.gva.es/es/proc18878  
Les sol·licituds presentades seran baremades i prioritzades segons els criteris de valoració que consten en l'EDLP dins de la qual s'executaran els projectes.  
2. Les sol·licituds i la documentació que les acompanya es presentaran preferentment en els registres dels òrgans administratius als quals es dirigisquen, i es podrà presentar també en qualsevol dels registres previstos en la legislació reguladora del procediment administratiu comú.  
  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, tot i no estar obligats a això, opten per aquesta via, presentaran les sol·licituds telemàticament a través de la seu electrònica de la Generalitat en l'URL http://www.gva.es/es/proc18878   
  
Els documents que s'annexen al tràmit telemàtic hauran d'anar signats electrònicament per les persones que corresponga, segons el tipus de document de què es tracte.  
Quan els sol·licitants estiguen obligats a relacionar-se amb la Generalitat a través de mitjans electrònics però la sol·licitud es faça de manera presencial, es requerirà a l'interessat perquè la presente electrònicament. A aquest efecte, es considerarà com a data de presentació de la sol·licitud aquella en la qual haja sigut realitzada la presentació telemàtica.  
  
Cinqué. Procediment de concessió i resolució  
El procediment de concessió i resolució de les ajudes serà l'establit en el capítol II de l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, pel qual s'aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017), i per les modificacions introduïdes en l'Ordre 10/2019, de 27 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu aprovades als grups d'acció local pesquera a la Comunitat Valenciana (DOGV 8583, 03.07.2019).  
  
Sisé. Requisits de notificació, comunicació o exempció  
D'acord amb el que s'estableix en l'article 8.2 del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, els articles 107, 108 i 109 del TFUE no seran aplicables als pagaments efectuats pels estats membres, en virtut d'aquest reglament i de conformitat amb ell, dins de l'àmbit de l'article 42 del TFUE, i, per tant, no són aplicables als pagaments de les ajudes previstes en aquestes bases reguladores establides de conformitat amb els articles 62 i 63 del Reglament (UE) núm. 508/2014.  
  
Seté. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria, podrà fer saber aquests fets al Servei Nacional de Coordinació Antifrau de la Intervenció General de l'Administració d'Estat, per mitjans electrònics a través del canal habilitat a aquest efecte per aquest servei en l'adreça web: http://igaepre.central.sepg.minhac.age/sitios/igae/es-ES/Paginas/Denan.aspx, i en els termes establits en la Comunicació 1/2017, de 6 d'abril, del servei esmentat, que pot consultar-se en el següent URL:  
  
http://www.gva.es/downloads/publicados/PR/4-COMUNICACION\_1\_2017\_INFORMACION\_FRAUDE\_IRREGULARIDAD.pdf  
  
Huité. Règim de recursos  
La present resolució posa fi a la via administrativa i contra aquesta pot interposar-se, potestativament, un recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua publicació, o impugnar-se directament davant de l'ordre jurisdiccional, mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació, de conformitat amb el que s'ha disposat en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 46.1 de la Llei reguladora de la jurisdicció contenciosa administrativa.  
  
València, 24 de gener de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.